**The Circus Starring: Britney Spears** (בתרגום חופשי: **הקרקס בכיכובה של בריטני ספירס**) הוא סיבוב ההופעות השביעי של זמרת הפופ האמריקאית בריטני ספירס, שקידם את אלבומה השישי Circus.

רקע והכנות מוקדמות
------------------

בריטני ספירס מופיעה עם השיר Circus.
עם צאתו של אלבומה החמישי של ספירס, Blackout, באוקטובר 2007, חוותה ספירס שורה של משברים אישיים אשר מנעו ממנה לקדמו בסיבוב הופעות.

עם שיקומה של ספירס בשנת 2008 וצאתו של הסינגל Womanizer, התאחרה ספירס בתחנת הרדיו Z100 וסיפרה שהיא עובדת על מופע בינלאומי חדש על מנת לתמוך בשחרור אלבומה השישי Circus. יעדי המופע כללו אזורים רבים בצפון אמריקה ואף מספר ערים מרכזיות באירופה. את המופע ביים הכריאוגרף וויד רובסון.

הבמה עוצבה בצורה של שלוש טבעות במרכז האולם, עם זווית ראייה של 360 מעלות ולא בצורה פרונטלית קלאסית. הבמה המרכזית, ומשני צידיה שתי במות עגולות קטנות יותר הממוקמות מעט נמוך יותר. הבמות, שנצבעו באדום- לבן, תוכננו כך על מנת לדמות מבנה ישיבה בקרקס ולאפשר זווית ראייה שווה על ספירס מכל מקום באולם.

מעצבי האופנה דין ודן קאטיין, עיצבו לספירס ולרקדניה בהזמנה אישית את הבגדים איתם יופיעו. מסך שצורתו עגולה הותקן מעל לבמה באזור הטבעת המרכזית, עם האפשרות להעלותו ולהורידו בכל עת בהתאם למופע. בסרט Britney: For the Record מתואר תהליך האודישנים של הרקדנים של ספירס למופע וכך גם שאר ההכנות למופע.

מכירת הכרטיסים החלה ב-2 בדצמבר 2008, יום הולדתה של ספירס ויום יציאת האלבום Circus. לסיבוב ההופעות לא יצאה גרסה מצולמת ב-DVD לעומת שאר מופעיה של ספירס.

הצלחת המופע
-----------

בזכות המופע, דורגה ספירס כאמנית ה-21 בסך ההכנסות לסיבוב הופעות עולמי, והאמנית האישה הרביעית המכניסה ביותר של העשור בסיבוב הופעות: אחרי סלין דיון, מדונה ושר. כמו כן, הייתה האמנית הצעירה ביותר שנכנסה לרשימה.

הופעתה של ספירס באמריקן איירליינס ארנה שברה את השיא של סלין דיון עם קהל של 18,664. במופע הצפון אמריקאי אזלו הכרטיסים בשני הלגים, והוא הסתכם כהצלחה עם כמות של 20 אלף איש בהופעה בממוצע. באוסטרליה, שלושת המופעים במלבורן הגיעו לכדי מכירה מלאה של כמות הכרטיסים. ארבעת המופעים בסידני הפכו את ספירס לאמנית המכניסה ביותר שהופיעה ביעד אי פעם. הופעתה של ספירס באצטדיון פארקן בדנמרק הפכה להיות הגדולה ביותר בקריירה שלה עם 40 אלף צופים, שיא שיישבר עם הופעתה בישראל בשנת 2017 עם למעלה מ-55 אלף צופים.

המופע היה לחמישי המכניס ביותר לשנת 2009 עם רווחים של 131.8 מיליון דולר.

יעדי המופע
----------

לאחר שסיימה להופיע בארצות הברית, עברה ספירס להופיע באירופה, בערים המרכזיות; לונדון, פריז, ברלין, מוסקבה, סנקט פטרבורג, ורשה. בשל ביקוש גבוה, נוספו בבריטניה שש הופעות יותר מהמתוכנן במקור. אחר כך, חזרה ספירס בשנית לארצות הברית ליעדים שלא הופיעה בהם בפעם הקודמת והופיעה גם בקנדה. לאחר ביקוש באתר המעריצים הוחלט כי ספירס תגיע למספר הופעות באוסטרליה. זו הייתה הפעם הראשונה בה ספירס הופיעה מחוץ לאמריקה ואירופה.

### מחלוקות בנוגע למופע באוסטרליה

על אף ההצלחה של ספירס באוסטרליה, המופע היה אפוף מחלוקות; שרת המסחר ההוגן של ניו סאות' ויילס, ווירג׳ינה ג׳דג׳, טענה שיש לשים תניית פטור על החומר הפרסומי של המופע לרבות פוסטרים, פרסומות וכרטיסים בדבר שירת הלייב של ספירס. היא טענה שעל הציבור לדעת שספירס לא שרה לייב ברוב חלקי המופע. אחרי ההופעה הפותחת בלג הואסטרלי בעיר פרת', כתבה העיתנואית רבקה דבלין, שמאות מעריצים יצאו מאוכזבים באמצע המופע מפני שספירס לא שרה לייב.

מנהל המופע האוסטרלי הגיב שזהו ״השקר הכי גדול ששמע בחיים״, והאולם שאירח את ספירס למופע הפותח כתב כי המופע היה ״שובר שיאים״ וכי לא ניתן לאשר את העובדה שמאות מעריצים יצאו באמצע. ספירס עצמה הגיבה להאשמות בראיון עם הBBC Online ואמרה ״יש מחלוקת סביב המופע שלי בתקשורת, חלק מהמבקרים אהבו אותו וחלק לא. אבל אני מגיעה לאוסטרליה בשביל המעריצים שלי״.

תוכן המופע
----------

בריטני ספירס מופיעה עם השיר Circus
במופע נכללו מספר שירים מהאלבום החדש וכך גם להיטיה הגדולים של ספירס מאלבומיה הקודמים. בנוסף, נכללו במופע כמה שירים מהאלבום הקודם Blackout אותו ספירס לא קידמה בסיבוב הופעות משלו. מרבית השירים איתם הופיעה ספירס נערכו לגרסה קצבית יותר ונוספו בחלקם קטעי Brake (קטע לקראת סוף הפזמון השני, בו השיר מתארך ומוסף לו קטע דאנס קיצבי). מרבית השירים, למעט הבלדות, לוו במופעי ריקודים של ספירס ורקדניה. הריקודים תוכננו כך שבריטני תעבור ברחבי הבמה העגולה ותפנה בכל פעם לאגף אחר באולם, כך שכל הצופים יוכלו לראות אותה חזותית. במופע נכללו אביזרי במה ואביזרי לבוש ססגוניים; תלת-אופן, פטיש ורוד ענק, עמוד חשפנות, מעמדים של קרקס, שוט אילוף, כלוב זהב, חישוקיי ענק ועוד. ספירס הופיעה עם פלייבק ברוב חלקי המופע.

### מהלך המופע

את המופע בארצות הברית חיממו הפוסיקט דולז וסיארה לסירוגין.

המופע נפתח עם שיר הנושא של האלבום, "Circus". ספירס ירדה מתקרת האולם אל מרכז הבמה בלבוש של מנהלת קרקס. בשיר הבא, "Piece of Me", ההופעה כללה כלוב זהב בגובה של שלושה מטרים אשר ניתן להסיעו. ספירס פשטה את חליפת מנהלת הקרקס ונכנסה לכלוב הזהב בלבוש מינימלי. במהלך השיר הכלוב הוסע על ידי רקדניה של ספירס לאורך הבמה תוך כדי שספירס מבצעת פעלולים בתוכו ומעליו. בשיר Radar, הופיעו ספירס ורקדניה על מעמדי קרקס דמויי חרוט. עם פתיחת החלק השני של המופע, הופיעה ספירס עם שילוב השירים "Ooh Ooh Baby"/"Hot as Ice" מאלבומה החמישי, "Blackout", כעוזרת של הקוסם אד אלונזו, שבמהלך השיר ביצע פעלולי קוסמים על הזמרת שכללו חציית גופה לשלושה חלקים, העלמתה והופתעה במקום אחר. ספירס הופיעה אחר כך עם "Boys" והסינגל השלישי מהאלבומה הטרי, "If U Seek Amy". ספירס הופיעה עם השיר שלה ושל מדונה "Me Against the Music" בגרסת רמיקס בוליוודי, כשהבמה מוארת באור ארגמן, והיא ורקדניה לבושים בלבוש הודי מסורתי. את החלק הזה במופע חתם Everytime, הבלדה היחידה במופע.

במהלך החלק הרביעי של המופע, במהלך ביצוע השיר "I'm a Slave 4 U", הועלתה ספירס לגג האולם בזמן שהבמה תחתיה הובערה. בשיר שחתם את המופע, "Womanizer", הופיעה ספירס בלבוש של שוטרת כשהיא כביכול רודפת אחרי אחד מרקדניה בלבוש עברייני. המופע נסגר במיצג פירוטכני.

רשימת השירים
------------

1. Circus"
2. "Piece of Me"
3. "Radar"
4. "Ooh Ooh Baby"
5. "Hot as Ice"
6. "Boys"
7. "If U Seek Amy"
8. "Me Against the Music"
9. "Everytime"
10. "Freakshow"
11. "(Get Naked (I Got a Plan"
12. "Breath on Me"
13. "Touch of My Hand"
14. "Do Somethin"
15. "I'm a Slave 4 U"
16. "Toxic"
17. "Baby One More Time..."
18. "(Womanizer (Extended Remix"

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תמונות מסיבוב ההופעות** |

הערות שוליים
------------

1. ↑  Top Touring Artists of the Decade
2. ↑  Hot Tours: Britney Spears, Bruce Springsteen, Pearl Jam
3. ↑  EXCLUSIVE PICS: COPENHAGEN
4. ↑  גלעד כרמלי, בריטני ספירס בישראל: מלכה אדירה על הבמה, באתר ynet, 4 ביולי 2017
5. ↑  Tim Nudd, Australian Officials Target Britney Spears's Lip-Synching, People, ‏November 06, 2009
6. ↑  Rebekah Devlin, Disgruntled fans walk out on Britney Spears concert in Perth, ‏November 07, 2009
7. ↑  Britney Bites Back, WA Today, ‏November 8, 2009

| בריטני ספירס |
| --- |
| דיסקוגרפיה • וידאוגרפיה • שירים • סיבובי הופעות • פרסים ומועמדויות |
| אלבומי אולפן | *...Baby One More Time* • *Oops!... I Did It Again* • *Britney* • *In the Zone* • *Blackout* • *Circus* • *Femme Fatale* • *Britney Jean* • *Glory* |
| אלבומי אוסף | *Greatest Hits: My Prerogative* • *The Singles Collection* • *Oops! I Did It Again: The Best of Britney Spears* • *Playlist: The Very Best of Britney Spears* • *The Essential Britney Spears* • *Oops!...I Did It Again (Remixes and B-Sides)* |
| אלבומי רמיקס | *B in the Mix: The Remixes* • *B in the Mix: The Remixes Vol. 2* |
| מיני-אלבומים | *Britney Spears: In the Zone* • *Britney & Kevin: Chaotic* • *Key Cuts from Remixed* |
| אלבומי וידאו | *Time Out with Britney Spears* • *Britney Spears: Live and More!* • *Britney: The Videos* • *Britney Spears Live from Las Vegas* • *Britney Spears: In the Zone* • *Greatest Hits: My Prerogative* • *Britney & Kevin: Chaotic... the DVD & More* • *Britney: For the Record* • *Britney Spears Live: The Femme Fatale Tour* |
| סיבובי הופעות | L'Oreal Hair Zone Mall Tour • ...Baby One More Time Tour • (You Drive Me) Crazy Tour • Oops!... I Did It Again Tour • Dream Within a Dream Tour • The Onyx Hotel Tour • The M+M's Tour • The Circus Starring Britney Spears • Femme Fatale Tour • Britney: Live in Concert • Britney Spears: Piece of Me Tour |
| רצפי הופעות | Britney: Piece of Me |
| משפחה | לין ספירס • בריאן ספירס • ג'יימי לין ספירס |
| הפקות על ספירס | "Cry Me a River" • "Britney's New Look" • "Britney" • *Sad Britney* • "Britney/Brittany" • "Britney 2.0" • *Britney 2.0 (EP)* • *Britney Ever After* • *Framing Britney Spears* |
| ערכים קשורים | *Britney & Kevin: Chaotic* • *Britney: For the Record* • *Once Upon a One More Time* • *Britney Spears' Guide to Semiconductor Physics* • Britney Spears doll • Super Bowl XXXV halftime show • דריק בארי • לארי רודולף • קווין פדרליין • מקס מרטין • המחלוקת סביב האפוטרופסות על בריטני ספירס • התנועה לשחרור בריטני |

| בריטני ספירס – סינגלים |
| --- |
| *...Baby One More Time* | "...Baby One More Time" • "Sometimes" • "(You Drive Me) Crazy" • "Born to Make You Happy" • "From the Bottom of My Broken Heart" |
| *Oops!... I Did It Again* | "Oops!... I Did It Again" • "Stronger" • "(I Can't Get No) Satisfaction" • "Don't Let Me Be the Last to Know" • "Lucky" |
| *Britney* | "I'm a Slave 4 U" • "Overprotected" • "I'm Not a Girl, Not Yet a Woman" • "I Love Rock 'n' Roll" • "Anticipating" • "Boys" |
| *In the Zone* | "Me Against the Music" • "Toxic" • "Everytime" • "Outrageous" |
| *Greatest Hits: My Prerogative* | "My Prerogative" • "(I've Just Begun) Having My Fun" • "Do Somethin'" |
| *Blackout* | "Gimme More" • "Piece of Me" • "Radar" • "Break the Ice" |
| *Circus* | "Womanizer" • "Circus" • "If U Seek Amy" • "Kill the Lights" • "Radar" |
| *The Singles Collection* | "3" |
| *Femme Fatale* | "Hold It Against Me" • "Till the World Ends" • "I Wanna Go" • "Criminal" |
| *Britney Jean* | "Work Bitch" • "Perfume" • "Alien" |
| *Glory* | "Make Me..." • "Private Show" • "Slumber Party" • "Mood Ring" • "Swimming in the Stars" • "Matches" |
| השתתפות בסינגלים | "What's Going On" • "S&M (Remix)" • "Scream & Shout" • "Pretty Girls" • "Tom's Diner" • "Hands" |
| סינגלים אחרים | "My Only Wish (This Year)" • "Someday (I Will Understand)" • "And Then We Kiss" • "Ooh La La" • "Hold Me Closer" • "Mind Your Business" |